open-index/open-wikipedia-markdown huggingface dataset:
Bauska

**Bauska** () on kaupunki Zemgalen alueella eteläisessä Latviassa. Kaupunki sijaitsee Mūša- ja Mēmelejoen välissä. Bauskasta on maanteitse 67 kilometriä Riikaan ja 19 kilometriä Liettuan rajalle. Kaupunki on myös Bauskan kunnan keskus.

Vuonna 2009 Bauska täytti 400 vuotta. Rundāles pilsin barokkilinna sijaitsee Bauskasta 12 kilometriä länteen.

## Historia
1400-luvulla suuri osa väestöstä kuoli kulkutauteihin. Kalparitaristo toi alueelle Inkerinmaalta vatjalaisia sotavankeja, joita alettiin nimittää kreevineiksi. Kreevinejä asui alueella vielä 1800-luvulla, mutta vuosisadan loppuun mennessä he sulautuivat latvialaisiin. Bauskassa oli 1800-luvulla myös melko suuri juutalaisyhteisö. Brittiläisen Palestiinan ensimmäinen päärabbi Abraham Isaac Kook oli kotoisin Bauskasta. Juutalaishteisö alkoi kuitenkin harveta maastamuuton seurauksena, ja 1920-luvulle tultaessa siitä oli jäljellä enää kuudesosa. Loput kuolivat holokaustissa..

## Liikenne
Bauska on merkittävä maantieliikenteen kauttakulkupaikkakunta. Kaupungin läpi kulkee vilkasliikenteinen, niin henkilö- kun rahtiliikenteenkin käyttämä Latvian A7 valtatie, joka muodostaa osan Via Baltica-valtatieyhteyttä ja eurooppatietä . Bauskasta etelään johtava eurooppatie jakautuu Liettuan Panevėžysin eteläpuolella Kaunasiin ja edelleen Puolaan vievään sekä Vilnaan (ja edelleen esimerkiksi Valko-Venäjälle ja Ukrainaan) johtaviin valtateihin. Näistä suunnista Riikaan ja Tallinnaan kulkeva maantieliikenne ajaa suurelta osin Bauskan kautta.

Via Balticaa käyttävien autoilijoiden joukossa Bauska on tunnettu aktiivisesti valvottuna Latvian poliisin tieliikenteen seurantapaikkana.

## Väestö
Vuoden 2012 alussa kaupungissa arvioitiin asuvan 9&nbsp;796 henkeä ja koko Bauskan kunnassa 27 259 henkeä.

Nykyisestä väestöstä 77 prosenttia on latvialaisia, 11% venäläisiä, 6 prosenttia liettualaisia, 3 prosenttia valkovenäläisiä, ja 1,5 prosenttia puolalaisia. Loppuosa väestöstä koostuu ukrainalaisista, baltiansaksalaisista ja virolaisista.

## Lähteet

## Aiheesta muualla

*Roads in Latvia: State Main Roads (A)   (lvceli.lv)
Luettelo vuoden 1982 miehittämättömistä avaruuslennoista

Tämä on **luettelo vuoden 1982 miehittämättömistä avaruuslennoista**. Vuonna 1982 tehtiin 137 satelliitin tai miehittämättömän avaruusluotaimen laukaisua. Osa satelliiteista laukaistiin NASAn miehitetyllä avaruussukkulalla, joka aikaansai niille tiukemmat suunnittelustandardit.

## Onnistuneet laukaisut

## Epäonnistuneet laukaisut
* 4.3.1982, Kosmos (1342) (Taifun-2 #11) / 24 Romb Kosmos-3M, Kapustin Jar
* 15.5., Kosmos (1366) (Zenit-6 #57, Argon #57), Sojuz-U, Plesetskin kosmodromi 
* 12.6.82, Kosmos (1379) (Jantar-4K2 #(3), Kobalt #(3)), Sojuz-U, Baikonurin kosmodromi
* 22.7,  Ekran (9a) (Ekran 23L), Proton-K Blok-DM, Baikonurin kosmodromi
* 10.9.1982 MARECS B ja Sirio 2, Ariane-1, Kourou
* 24.11.82 Kosmos (1422) (Strela-1 #249), Kosmos (1423) (Strela-1 #250), Kosmos (1424) (Strela-1 #251), Kosmos (1425) (Strela-1 #252), Kosmos (1426) (Strela-1 #253), Kosmos (1427) (Strela-1 #254), Kosmos (1428) (Strela-1 #255) , Kosmos (1429) (Strela-1 #256) Kosmos-3M, Plesetskin kosmodromi
* 24.12.82 Raduga (12) (Gran 22L) Proton-K Blok-DM, Baikonurin kosmodromi

## Aiheesta muualla
*Güntherin avaruussivun Chronology-kohdasta laukaisujen historia (päälähde)
*Kanadalainen avaruushistoriasivusto (toinen päälähde)
*Russian Space Web
*kosmodromianet4589.org/ Jonathan McDowellin avaruussivusto
*kosmodromi.nasa.gov NASA Jet Propulsion Laboratoryn avaruuslennot
*Miehittämättömien lentojen englanninkielinen keskustelusivu
Suomen EB-yhdistys

**Suomen EB-yhdistys** on EB:tä eli Epidermolysis bullosaa sairastaville ja heidän läheisilleen tarkoitettu yhdistys. EB-yhdistyksen kautta saa yhteyden muihin EB:tä sairastaviin ja pystyy jakamaan kokemuksia ja vinkkejä muiden kanssa. Yhdistys jakaa uusinta tietoa tutkimuksen ja hoidon osalta.

Suomen EB-yhdistys on Iholiitto ry:n jäsenyhdistys. Iholiitto ry on ihopotilaiden valtakunnallinen potilas- ja edunvalvontajärjestö. EB-yhdistys järjestää yhdessä Iholiiton kanssa koulutusta, kursseja ja tapaamisia.

Suomen EB-yhdistys kuuluu myös kainsainväliseen DebBRA Europe organisaatioon, jonka muodostavat eri maiden paikalliset EB-yhdistykset.

## Aiheesta muualla
*Suomen EB-yhdistyksen kotisivut
*Allergia- ja Astmaliitto
* Epidermolysis bullosa -opas
Matti Muukkonen

**Matti Antero Muukkonen** (s. 1982 Muurame) on suomalainen oikeustieteen tutkija, yliopistonlehtori ja dosentti. Hän on myös entinen nuoriso- ja opiskelijapoliitikko, entinen kunnanjohtaja ja tieto- ja viestintäteknologian kehittäjä. Koulutukseltaan hän on hallintotieteiden tohtori, oikeustieteiden tohtori sekä yhteiskuntatieteiden maisteri. Tullessaan marraskuussa 2008 valituksi Kyyjärven kunnanjohtajaksi hän oli 26-vuotiaana Suomen nuorin kunnanjohtaja.

Syyskuussa 2010 Muukkonen ilmoitti kesken valtuuston kokouksen jättävänsä Kyyjärven kunnanjohtajan tehtävät kunnanvaltuuston hylättyä kuntaliitoksen Kannonkosken ja Kivijärven kuntien sekä Saarijärven ja Viitasaaren kaupunkien kanssa. Marraskuussa 2011 hän tuli valituksi Suomenniemen kunnanjohtajaksi, jolloin hän oli juuri Puumalaan valitun Matias Hildenin jälkeen Suomen toiseksi nuorin kunnanjohtaja. Suomenniemen kunnanjohtajuuden päätyttyä kuntaliitokseen Muukkonen siirtyi Mikkelin Puhelin Oyj:n palvelukseen vuonna 2012. Vuonna 2014 Muukkonen aloitti Mikkelin ammattikorkeakoulussa sähköisen arkistoinnin ja digipalvelujen tutkimusjohtajana. Vuonna 2018 Muukkonen valittiin Riihimäen muutosjohtajaksi, mutta hänen työsopimus irtisanottiin koeajalla. Vuodesta 2021 lähtien hän on työskennellyt hallinto-oikeuden yliopistonlehtorina Itä-Suomen yliopistossa.

Ennen siirtymistään Kyyjärven kunnanjohtajaksi Muukkonen toimi Joensuun yliopiston oikeustieteiden laitoksella hallinto-oikeuden yliassistenttina ja teki yhdistymisvapauteen liittyvää väitöskirjatutkimusta. Tutkimuksissaan hän on erityisesti perehtynyt ylioppilaskuntien oikeudelliseen asemaan, yhdistyslainsäädäntöön ja kunnalliseen virantäyttöön. Muukkonen väitteli keväällä 2012 hallintotieteiden tohtoriksi Itä-Suomen yliopiston yhteiskuntatieteiden ja kauppatieteiden tiedekunnassa. Loppuvuodesta 2012 hän julkaisi myös kuntajakolakia koskevan teoksen.

Nuoriso- ja opiskelijapolitiikassa Muukkonen on toiminut muun muassa Kokoomuksen Nuorten Liiton varapuheenjohtajana (2004), Joensuun yliopiston ylioppilaskunnan hallituksen puheenjohtajana (2004) ja Varusmiesliiton varapuheenjohtajana sekä toiminnanjohtajana (2003). Ylioppilaskunnan hallituksen puheenjohtajuudesta Muukkonen erosi toukokuussa 2004 kesken kautensa.

Joulukuussa 2019 Muukkonen kertoi Twitterissä liittyneensä Liberaalipuolueeseen. Vuoden 2023 eduskuntavaaleissa hän on ehdolla Uudenmaan vaalipiirissä Liberaalipuolueen listalla.

## Julkaisuja
* *Yhdistymisvapaus ja yhdistysoikeuden järjestelmä.* Väitös, Itä-Suomen yliopisto, 2012.
**Kuntajakolaki käytännössä.* Books on Demand, 2012.
**Tulevaisuuden esityslista: ajatuksia sosiaali-individualistisesta yhteiskunnasta*. Books on Demand 2012.

## Lähteet

## Aiheesta muualla
* Matti Muukkosen kotisivut
* Matti Muukkonen tietokirjailija Pekka Virkin vieraana *Jälkisuomettumisen ruumiinavaus* -ohjelmasarjassa, jossa he keskustelevat muun muassa Tiitisen listasta ja Rosenholz-aineistosta sarjan 3. jaksossa ''Tiitisen listan tulilanka palaa'', 16.10.2023.
Salo (ruoka)

**Salo** ( ja , ) on perinteinen keski- ja itäeurooppalainen ruokalaji, joka koostuu suolatusta ja mahdollisesti maustetusta ja savustetusta sianihrasta.

Saloa syödään siivuina tumman leivän ja raa'an sipulin sekä vodkapaukkujen kanssa. Sitä voi myös leikata paloiksi, käyttää paistinrasvana ja paistaa tai lisätä keittoihin. Keski-Euroopassa saloa voidaan maustaa paprikalla ja etelämpänä savustaa. Mausteina voi olla myös valkosipuli ja pippuri.

Itäeurooppalaisessa huumorissa ruokalaji on tyypillisesti yhdistetty ukrainalaisiin. Ukrainassa saloa on myynnissä myös suklaalla päällystettynä.

## Lähteet

## Aiheesta muualla
Luettelo vuoden 1983 miehittämättömistä avaruuslennoista

Tämä on **luettelo vuoden 1983 miehittämättömistä avaruuslennoista**. Vuonna 1983 tehtiin 162 laukaisua, joista vain kaksi epäonnistui.

## Onnistuneet laukaisut

## Epäonnistuneet laukaisut
* 25.1, Kosmos (1438) (Taifun-2 #14) / 24 Romb, Kosmos-3M, Plesetskin kosmodromi
* 27.9.83 Sojuz-T 10A miehittämätön?, Sojuz-U, Baikonurin kosmodromi

## Aiheesta muualla
*Güntherin avaruussivun Chronology-kohdasta laukaisujen historia (päälähde)
*Kanadalainen avaruushistoriasivusto (toinen päälähde)
*Russian Space Web
*kosmodromianet4589.org/ Jonathan McDowellin avaruussivusto
*kosmodromi.nasa.gov NASA Jet Propulsion Laboratoryn avaruuslennot
*Miehittämättömien lentojen englanninkielinen keskustelusivu
Gustaf Johan Billberg

**Gustaf Johan Billberg** (14. kesäkuuta 1772 Karlskrona Ruotsi – 26. marraskuuta 1844 Tukholma) oli ruotsalainen juristi, eläintieteilijä ja kasvitieteilijä.

Billbergin pääasiallinen ammatti oli lakimies, mutta hän oli erittäin kiinnostunut ja hyvin perillä myös luonnontieteistä. Ammattibiologit kutsuivat häntä halveksivasti amatööriksi. Hänen hyvä ystävänsä oli Carl Peter Thunberg. Johan Wilhelm Palmstruchin kuoltua viimeisteli Billberg *Svensk botanik*in (1812–1822) osat 7–9, jotka Tiedeakatemia julkaisi.

Billberg oli kahdesti avioliitossa: 1796 Margareta Fereliuksen kanssa ja 1801 Helena Maria Ehingerin kanssa.

Billberg nimesi suuren määrä uusia kasvilajeja. Linnuista hän nimesi pikkuhaikaroiden (*Ixobrychus*) ja tornipöllöjen (*Tyto*) suvut. Thunberg nimesi *Billbergia*-kasvisuvun eli papinkaurat hänen kunniakseen.

Billbergin nimeämien kasvien tieteellisissä nimissä käytetään sen jälkeen liitettävää auktorilyhennettä **Billb.**.

## Teoksia
* *Svensk zoologi* (1806-09)
* *Ekonomiska botanik* (1815-16)
* *Enumeratio insectorum in museo* (1820)
* *Synopsis Faunae Scandinaviae* (1827).

## Lähteet
Bromarvin vaakuna

**Bromarvin kunnanvaakuna** on saanut aiheensa kunnan sijainnista, historiasta ja siellä voimakkaasti vaikuttaneesta Aminoffien suvusta. Vaakunan hirvi on myös Aminoffien sukuvaakunan aihe – suku on omistanut Riilahden kartanon 1730–luvulta alkaen. Keksit symbolisoivat kunnan sijaintia rannikolla, ja kranaatti viittaa alueen sotatapahtumiin, kuten Riilahden meritaisteluun vuonna 1714.

Vaakunan on suunnitellut Gustaf von Numers, ja se vahvistettiin käyttöön 28. kesäkuuta 1950. Vaakunan selitys on ”kilpi kulta-punakatkoinen; yläkentässä nouseva punainen saksanhirvi; alakentässä kaksi keksinterää ristissä, niiden yläkulmassa saatteena kranaatti; kaikki kultaa”. Vaakuna muuttui epäviralliseksi kotiseutuvaakunaksi vuonna 1977 Bromarvin liityttyä Tenholan kuntaan Hankoon liitettyä aivan eteläisintä osaa lukuun ottamatta.

Vaakuna muistuttaa teemaltaan ja sijoittelultaan myös von Numersin suunnittelemaa Elimäen vaakunaa, joka vahvistettiin seuraavana vuonna.

## Lähteet
*
Epidermolysis bullosa

**Epidermolysis bullosa** (EB) on yleisnimitys joukolle parantumattomia geneettisiä eli perinnöllisiä virheitä ihon pintakerrokset yhteensitovan keratiinin ja/tai kollageenin muodostumisessa. Oireet ilmenevät  rakkulanmuodostuksena pienimmästäkin ihoon kohdistuvasta liikkeestä tai paineesta. Sairaudessa ihon pintakerros on synnynnäisesti niin hauras, että se vaurioituu helposti hankauksen tai kolhaisun vaikutuksesta aiheuttaen rakkulan. Sairauteen liittyy kohonnut ihosyöpään sairastumisriski, sekä vaikeimmissa tapauksissa invaliditeetti. Luuytimen siirtoa tutkitaan yhtenä hoitomenetelmänä.

## Päämuodot
tautiryhmässä voidaan erottaa kolme päämuotoa: 
# Epidermolysis bullosa simplex (EBS)
# Junktionaalinen epidermolysis bullosa (EBJ)
# Dystrofinen epidermolysis bullosa (EBD)

-kaikissa taudin päämuodoista esiintyy lisäksi poikkeavia alamuotoja.

## Periytyminen
Kaikki EB:n muodot ovat perinnöllisiä, mutta periytymistavat vaihtelevat eri EB:n muodoissa.

## Yleisyys
Maailmanlaajuisesti arviolta 50 lasta jokaista miljoonaa syntyvää kohti diagnosoidaan geenimutaation kantajaksi ja keskimäärin 9 henkilöä jokaista miljoonaa kantajaa kohti varsinaiseksi tapaukseksi. 
Oireita on havaittu kaikissa maailman ihmisryhmissä ja molemmilla sukupuolilla.
EB on harvinainen sairaus. Suomessa arvioidaan olevan noin 200 tapausta.

## Katso myös
* Suomen EB-yhdistys

## Aiheesta muualla

* Iholiitto ry
Murhasaari

**Murhasaari** on Jokisjärveen työntyvä niemi Nokialla, kaupungin keskustan länsipuolella. Niemen läpi kulkee Tampereen ja Porin välinen valtatie 11. Vielä vuoden 1953 maastokartassa Murhasaari oli nimensä mukaisesti saari.

## Tien kunto
Vuonna 2018 kansanedustajat toivoivat Murhasaaren tieosuuden parantamista erityisesti riista-aidan osalta.  Pirkanmaan ELY-keskus asetti hankkeen vireille vuonna 2020.  Valtatien 11 kehityshankkeen myötä Murhasaaren kohdalla sijaitsevaa tieosuutta ja eritasoliittymää tullaan uudistamaan. 

## Lähteet
Vaskion Lempilä

**Vaskion Lempilä** on kylä entisen Halikon kunnan alueella Vaskiolla Luoteis-Salossa. Kylän nimi on Vaskion Lempilä erotuksena Halikossa sijaitsevaan Lempilän kylään. Vaskion Lempilä sijaitsee Perälän kylän vieressä Sahankrotin ja Pietarmäen välisellä peltoalueella. Kylään kuuluu myös Viljakan eksklaavialue.

Vaskion Lempilä on asutettu 1300- ja 1400-lukujen aikana. Kylä on säilynyt pitkälti vanhassa muodossaan, sillä kylän päätilat ja tiet ovat edelleen isojaon aikaisilla paikoillaan, samoin kuin alueen niityt ja pellot. Osa torpista on kuitenkin kadonnut. Kylästä löytyy paljon 1800-luvun ja 1900-luvun alun rakennuskantaa. Vaskion Lempilän erillisalue Viljakka on ollut torpparialuetta.

## Lähteet
*Turun maakuntamuseon SARAKUM-projekti: *Halikon kulttuuriympäristö ja arvot*
Devon Aoki

**Devon Edwenna Aoki** (s. 10. elokuuta 1982 New York, Yhdysvallat) on yhdysvaltalainen näyttelijä ja malli.

## Lapsuus ja nuoruus
Devon Aoki syntyi New Yorkissa, mutta kasvoi Kaliforniassa ja Lontoossa. Hänen isänsä Hiroaki "Rocky" Aoki oli tunnettu japanilainen olympiatason painija sekä Benihana-ravintolaketjun perustaja. Devon Aokin äiti, Pamela Hilburger, on korusuunnittelija, jonka sukujuuret yltävät Saksaan ja Englantiin. Vanhemmat erosivat Devonin ollessa yhdeksänvuotias. Kumpikin heistä meni myöhemmin uudelleen naimisiin. Aokilla on veli Kyle ja sisar Echo, sekä lukuisia veli- ja siskopuolia, joista tunnetuin on Steve Aoki.

Aoki aloitti mallintyöt 13 vuoden ikäisenä; samana vuonna hänen kummitätinsä esitteli hänet Kate Mossille, joka auttoi nuorta lahjakkuutta alkuun tämän uralla. Moss toimitti Aokista otetun lehtikuvan brittiläiselle Storm Model Management -mallitoimistolle, joka teki 14-vuotiaan Aokin kanssa sopimuksen. Devon Aoki onkin myöhemmin ilmaissut Mossin olleen hänelle suurena apuna.

Koulussa Aoki sai hyviä arvosanoja. 16-vuotiaana hän sanoi mallintöihinsä viitaten, että miettisi luultavasti tekemisiään uudestaan, jos ei enää menestyisi koulussa. Hän ei kuitenkaan pyrkinyt mihinkään korkeakouluun, koska katsoi työskentelemisen ja matkustelun tarjoavan tutkintoa "laajemman ja syvemmän" koulutuksen.

## Ura
Devon Aoki on työskennellyt useille suurille muotitaloille, kuten Lancômelle, Chanelille ja Versacelle. Hänen kuviaan on ollut lukuisien muotilehtien kansissa, ''i-D''-lehden kannessa jopa kolmesti. Aoki on vain 162 senttimetriä pitkä, ja häntä onkin kutsuttu "maailman lyhyimmäksi supermalliksi".

Varsinkin uransa varhaisvaiheessa Aokilla oli näyttäytymisosia musiikkivideoissa, kuten Duran Duranin "Electric Barbarellassa" ja Primal Screamin "Kowalskissa".

Aokin elokuvaroolit liittyvät usein vauhdikkaisiin ja/tai runsaasti tappelukohtauksia sisältäviin elokuviin. Hänen roolisuorituksistaan ehkä tunnetuimmat ovat olleet elokuvissa *[[Sin City (elokuva)|Sin City]]*, *[[2 Fast 2 Furious]]*, *Rosencrantz and Guildenstern Are Undead*,*[[Dead or Alive (vuoden 2006 elokuva)|Dead or Alive]]* ja *[[D.E.B.S.]]*. *2 Fast 2 Furiousin* kuvausten alkaessa Aokilla ei ollut ajokorttia ja hänen täytyi opetella ajamaan roolia varten.

Vuonna 2006 Aoki esiintyi The Killersin musiikkivideossa "Bones", jonka ohjasi Tim Burton.

## Yksityiselämä
Devon Aoki asuu nykyään Los Angelesissa. Vapaa-ajalla runous on yksi hänen suurimmista intohimoistaan. Hänet on yhdistetty mediassa ainakin muusikko Lenny Kravitziin, mutta Aoki asui ilmeisesti tuolloin yksinään. Aoki avioitui James Baileyn kanssa vuonna 2011, ja heillä on kaksi lasta: kesäkuussa 2011 syntynyt poika ja helmikuussa 2013 syntynyt tytär.

## Filmografia

## Lähteet
Lose Control (Waldo’s Peoplen kappale)

**Lose Control** on Waldo’s People -yhtyeen musiikkikappale, joka edusti Suomea Eurovision laulukilpailussa 2009. Kappale pääsi tuomariston valintana 16. toukokuuta 2009 pidettyyn finaaliin, vaikka jäi todellisuudessa semifinaalissa sijalle 12. "Lose Control" jäi finaalissa 25:nnelle eli viimeiselle sijalle 22 pisteellä. Suoraan suomeksi käännettynä kappaleen nimi tarkoittaa *menettää hallinta*.
Kappaleen afrikaansinkielinen versio julkaistiin Etelä-Afrikassa vuonna 2010 MoniQuen esittämänä.

## Eurovision laulukilpailussa
Tammikuussa 2009 Suomi arvottiin kilpailijaksi vuoden 2009 Eurovision laulukilpailun ensimmäiseen semifinaaliin, joka järjestettiin 12. toukokuuta. Semifinaalin esiintymispaikakseen edustuskappale ”Lose Control” sai numeron 15, kappaletta edelsi Romanian edustaja Elena Gheorghe kappaleella ”The Balkan Girls” ja seurasi Portugalin edustajayhtye Flor-de-Lis kappaleella ”Todas as ruas do amor”.

Esityksessä oli yhtyeen jäsenten Waldon ja Karoliina Kallion lisäksi kaksi muuta laulajaa, Manna Borg ja Päivi Virkkunen. Lavalla oli myös kaksi tulitaiteilijaa, Kasmir Jolma ja Niko Virtanen, joiden lähellä kaksi palavaa tynnyriä. LED-näytöillä nähtiin sinistä urbaania kuvastoa, jossa esiintyi ajoittain laidalta toiselle kulkenut juna.

Semifinaalin tulosjulkistuksessa Suomi oli kuudes maa, jonka paljastettiin pääsevän jatkoon 16. toukokuuta 2009 järjestettyyn finaaliin. Myöhemmin paljastettiin, että ”Lose Control” sijoittui semifinaalissa kahdenneksitoista 42 pisteellä. Kappale ei siis ollut yleisöäänissä kymmenen parhaan joukossa, mutta eteni jatkoon vararaatien valitsemana villinä korttina.

Finaaliin ”Lose Control” arvottiin toiseksi viimeiselle esiintymispaikalle numerollle 24, jossa kappaletta edelsi Yhdistyneen kuningaskunnan edustuskappale ”It’s My Time” Jade Ewenin esittämänä ja seurasi Espanjan edustaja Soraya Arnelas laulullaan ”La noche es para mí”. Lopputuloksissa kappale jäi finaalin 25. sijalle, eli viimeiseksi, saatuaan 22 pistettä. Finaalin pisteet muodostettiin vuonna 2009 raatien ja puhelinäänien yhdistelmällä. Eriteltyjen tuloksien mukaan Suomi olisi saanut pelkillä yleisöäänillä 30 pistettä ja sijoittunut sijalle 22, raatiäänissä sijoitus oli 24. kahdellatoista pisteellä.

## Listasijoitukset

## Lähteet

### Huomautukset

## Aiheesta muualla
*Lose Control - Original English lyrics
Resident Evil: The Umbrella Chronicles

**Resident Evil: The Umbrella Chronicles** (Japanissa nimellä **Biohazard: Umbrella Chronicles**) on Capcomin ja Cavian kehittämä ja marraskuussa 2007 julkaistu raideräiskintäpeli Wiille. Peli on osa ''Resident Evil'' -pelisarjaa. Pelin seuraaja on kaksi vuotta myöhemmin julkaistu *[[Resident Evil: The Darkside Chronicles]]*.

## Pelaaminen
Peli on genreltään *rail shooter* eli raideräiskintä. Pelihahmojen kulkiessa ennalta määrättyä polkua pelaajan tehtäväksi jää ampua vihollisia ja samalla kerätä matkan varrella aseita, parannustarvikkeita ja yllätyksiä. Ennalta määrätyissä poluissa on kuitenkin jonkin verran vaihtoehtoisia reittejä. Skenaarioissa tulee vastaan kestäväempiä, ns. loppuvastuksia, jotka eivät kuole yhtä helposti kuin tavalliset viholliset.

Pelattavat skenaariot ovat lyhennelmiä peleistä *[[Resident Evil Zero]]*, *[[Resident Evil (vuoden 1996 videopeli)|Resident Evil]]* ja *[[Resident Evil 3: Nemesis]]* sekä ennennäkemätön episodi Chris Redfieldin ja Jill Valentinen hyökkäyksestä Umbrella-yhtiön tukikohtaan Kaukasuksella.

Chrisin ja Jillin lisäksi pelissä on kuusi muuta pelattavaa hahmoa: Rebecca Chambers, Billy Coen, Carlos Oliveira, Albert Wesker, Ada Wong ja HUNK.

## Aiheesta muualla
*
Hermann Grote

**Hermann Grote** (7. heinäkuuta 1882 – 12. elokuuta 1951 Berliini) oli saksalainen lintutieteilijä.

Grote toimi sisalplantaasin johtajana saksalaissiirtokunnassa Itä-Afrikassa. Ensimmäisessä maailmansodassa Grote joutui venäläisten vangiksi. Vankina ollessaan hän oppi venäjää ja käänsi sittemmin monia lintutieteellisiä artikkeleita venäjästä saksaksi. Vapauduttuaan hän jatkoi Afrikan linnuston tutkimista ja perehtyi etenkin Berliinin eläinmuseon kokoelmiin.

Grote nimesi linnuista kaitaparatiisilesken (*Vidua interjecta*) ja suippoparatiisilesken (*Vidua togoensis*).

## Lähteet

## Aiheesta muualla
* *Hermann Grote as the mirror of the Russian ornithology.* - V.N. Grishchenko. - Berkut. 5 (2). 1996, ss. 186-190.
* James Paul Chapin (1952). Muistokirjoitus. *The Auk*, 69:224-225.
Raila Aho

**Raila Orvokki Aho** (o.s. **Rosendahl**, 31. lokakuuta 1937 Pomarkku – 14. kesäkuuta 2022) oli suomalainen poliitikko, joka toimi SKDL:n ja vasemmistoliiton kansanedustajana vuosina 1987–1995.

## Ura politiikassa
Kansakoulun ja kansalaiskoulun käytyään Aho suoritti yhteiskunnallisia kursseja, jonka jälkeen hän työskenteli vuodesta 1956 lähtien järjestötehtävissä toimistonhoitajana ja piirisihteerinä kansanedustajaksi valintaansa saakka. Aho nousi eduskuntaan vuonna 1987 Turun läänin pohjoisesta vaalipiiristä. Vuonna 1990 hän toimi SKDL:n eduskuntaryhmän varapuheenjohtajana vasemmistoliiton perustamiseen saakka. Aho valittiin uudelleen eduskuntaan vuonna 1991, mutta hän putosi 1995. Presidentin valitsijamiehenä Aho oli vuoden 1988 presidentinvaaleissa. Vuoden 1978 presidentinvaaleissa hän menetti valitsijamiespaikkansa tarkistuslaskennan jälkeen.  

Aho oli Porin kaupunginvaltuuston jäsen vuodet 1973–2000. Hän oli myös Porin kaupunginhallituksen 1. varapuheenjohtaja 1985–1990 ja Porin kaupunginvaltuuston 2. varapuheenjohtaja 1991–1996. Aholle myönnettiin kunnallisneuvoksen arvonimi vuonna 2000.

## Lähteet
Kattohaikarat (suku)

**Kattohaikarat** (*Ciconia*) on kattohaikaroiden heimoon kuuluva lintusuku.

## Kattohaikaroiden (''Ciconia'') sukuun kuuluvia lajeja
* Amerikankattohaikara (*Ciconia maguari*)
* Borneonpiispahaikara (*Ciconia stormi*)
* Idänkattohaikara (*Ciconia boyciana*)
* Kattohaikara (*Ciconia ciconia*)
* Mustahaikara (*Ciconia nigra*)
* Piispahaikara (*Ciconia episcopus*)
* Savannihaikara (*Ciconia abdimii*)

## Aiheesta muualla
*BirdLife Suomi ry: Maailman lintujen suomenkieliset nimet 2., uudistettu painos (2006) 
*ITIS: Ciconia
Eraclea

**Eraclea** on kaupunki Italian Veneton alueella Venetsian metropolikaupungissa. Se sijaitsee 45 kilometrin päässä Venetsiasta. Eracleassa on arviolta 12&nbsp;396 asukasta (vuonna 2015) ja sen pinta-ala on 95,04 neliökilometriä.   

## Lähteet

## Aiheesta muualla

*Kaupungin internetsivut
Satulahaikarat

**Satulahaikarat** (*Ephippiorhynchus*) on kattohaikaroiden heimoon kuuluva lintusuku.

## Satulahaikaroiden (''Ephippiorhynchus'') sukuun kuuluvia lajeja
* Aasiansatulahaikara (*Ephippiorhynchus asiaticus*)
* Afrikansatulahaikara (*Ephippiorhynchus senegalensis*)

## Aiheesta muualla
*BirdLife Suomi ry: Maailman lintujen suomenkieliset nimet 2., uudistettu painos (2006) 
*ITIS: Ephippiorhynchus
Kemometria

**Kemometrialla** tarkoitetaan kemian tieteenhaaraa, joka käyttää hyväkseen tilastollisia ja matemaattisia menetelmiä, joista erityisesti monimuuttujaisia menetelmiä, sekä tietotekniikkaa kemian ongelmien ratkaisemiseen.

## Aiheesta muualla
* Suomen Kemian Seuran kemometriajaoston sivut 
*Chemometrics.se
Joseph Harvey Riley

**Joseph Harvey Riley** (19. syyskuuta 1873 Falls Church Virginia - 17. joulukuuta 1941 Falls Church) oli yhdysvaltalainen lintutieteilijä.

Joseph Rileyn isä oli kirjakauppias Joseph Schleick Riley Washington D.C.ssä ja äiti Mary Edwards Pultz. Jo koulupoikana Riley kiinnostui linnuista ja keräsi munakokoelman. Hän vieraili Smithsonian-instituutissa ja tutustui Robert Ridgwayhin, ja heistä tuli elinikäiset ystävät. 

Riley työskenteli Smithsonian-instituutissa vuodesta 1896 alkaen aina kuolemaansa saakka. Aluksi hän toimi puoli vuotta pohjoisamerikkalaisten lintujen munakokoelman järjestelijänä. Pestin päätyttyä hän toimi vapaaehtoisena. 1898 hänet palkattiin vakituiseksi avustajaksi. Vuonna 1928 hänet nimitettiin lintuosaston apulaiskuraattoriksi ja 1932 ylimääräiseksi (*Associate Curator*) kuraattoriksi.

Ensimmäisen tutkimusmatkansa Riley suoritti William Palmerin apulaisena Kuubaan vuonna 1900. Vuonna 1903 hän retkeili Bahamalla George B. Shattuckin assistenttina. 1910 hän tutki Kanadan vuoristoja, ja tuo matka jäi hänen viimeiseksi tutkimusretkekseen. Sittemmin Riley perehtyi Aasiasta kerättyihin lintukokoelmiin ja julkaisi useita kirjoituksia, kaikkiaan 116 artikkelia. 40-vuotisen uransa aikana Riley nimesi 128 uutta lintulajia tai alalajia. Riley hyväksyttiin American Ornithologists' Unionin jäseneksi 1905, jonka lisäksi hän kuului useihin muihin lintutieteellisiin yhdistyksiin.

Rileyn nimeämiä uusia lintulajeja ovat muun muassa celebesinkurppa (*Scolopax celebensis*) ja celebesinvuorikäpinkäinen (*Coracina abbotti*). Hänen kunniakseen on nimetty useita lintujen alalajeja.

## Lähteet
* Muistokirjotus (''The Auk'' vol. 60, Alexander Wetmore)  (PDF)

### Viitteet
Marabut

**Marabut** (*Leptoptilos*) on kattohaikaroiden heimoon kuuluva lintusuku.

## Marabujen (''Leptoptilos'') sukuun kuuluvia lajeja
* Afrikanmarabu (*Leptoptilos crumeniferus*)
* Assaminmarabu (*Leptoptilos dubius*)
* Pikkumarabu (*Leptoptilos javanicus*)

## Aiheesta muualla
*BirdLife Suomi ry: Maailman lintujen suomenkieliset nimet 2., uudistettu painos (2006) 
*ITIS: Leptoptilos
Southern Professional Hockey League

**Southern Professional Hockey League** (SPHL) on yksi jääkiekon alasarjoista Yhdysvaltojen kaakkoisosassa. Se on perustettu vuonna 2004.

## Joukkueet

## Mestarit
### Pudotuspelit
#### President’s Cup

### Runkosarja
#### William B. Coffey Trophy

## Liigassa pelanneet seurat
* Bloomington Thunder
* Mississippi Surge

## Katso myös
*Luettelo jääkiekkoliigoista

## Lähteet
* Southern Professional Hockey League hockeydb.comissa

## Aiheesta muualla

*Southern Professional Hockey League website
*intotheboards.net - SPHL 
*ITB Forums - SPHL
Georg Backlund

**Anders Georg Backlund** (9. joulukuuta 1905 Närpiö – 28. heinäkuuta 2002 Närpiö) oli suomalainen SKDL:ää edustanut poliitikko ja toimittaja. Backlund toimi kansanedustajana vuosina 1953–1954 ja 1958–1970. Hän vaikutti myös Suomenruotsalaisilla kansankäräjillä ja Närpiön kunnanvaltuustossa. Backlund työskenteli toimittajana 1920-luvulta alkaen useissa lehdissä. Vuosina 1973–1977 hän oli *[[Ny Tid]]in* päätoimittaja. SKDL:ssä Backlund toimi muun muassa varapuheenjohtajana ja hän kuului puolueen liittotoimikuntaan sekä -hallitukseen.

Backlund aloitti työuransa 1920-luvulla maalarina ja sekatyömiehenä. Vuodet 1929–1932 hän vietti Yhdysvalloissa samoja hommia tehden ja osallistui työväenliikkeen toimintaan. Backlund alkoi myös kirjoittaa vasemmistolaisiin julkaisuihin. Suomeen palattuaan hän toimi muun muassa *[[Folkviljan]]*-lehden toimittajana ja osallistui harrastajateatteritoimintaan. Toimittajan työ päättyi, kun Backlund talvisodan alettua vangittiin.

Backlund vapautui vankilasta jatkosodan jälkeen, ja hän meni mukaan julkisen vasemmistolaisen työväenliikkeen toimintaan. Hän työskenteli *Ny Tid* -lehdessä, Folkets Bildningsförbundin sihteerinä ja Rakennustyöläisten liiton kääntäjänä. Backlund nousi eduskuntaan kesäkuussa 1953 Mikko Järvisen kuoltua. Backlundin edustama alue oli vuoteen 1962 Vaasan läänin eteläinen ja sen jälkeen Vaasan läänin vaalipiiri.

Backlund oli jäsenenä Sylvi Kekkosen johtamassa suomalaisessa kulttuurivaltuuskunnassa, joka vieraili Kiinassa vuonna 1953. Matkalla tekemiensä muistiinpanojen pohjalta hän kirjoitti useita Kiinaa käsitteleviä lehtiartikkeleja.

Jäätyään eläkkeelle Backlund palasi näyttämölle ja teki ansiokkaan teatteriuran.

## Lähteet
Asko Apukka

**Asko Asser Apukka** (s. 2. heinäkuuta 1946 Sodankylä) on suomalainen poliitikko, joka toimi SKDL:n ja Vasemmistoliiton kansanedustajana vuosina 1987–1998. Hän oli myös Kansaneläkelaitoksen palveluosaston johtaja 1998–2009.

## Elämä
Sodankylän Sattasessa syntyneen Asko Apukan isä oli kielletyssä SKP:ssa vaikuttanut Eelis Apukka (1908–1976), joka istui poliittisena vankina Tammisaaren pakkotyölaitoksessa ja loikkasi vuonna 1931 kolmeksi vuodeksi Neuvostoliittoon. Suomeen palattuaan hän sai uuden tuomion ja toimi myöhemmin sotavuosien jälkeen muun muassa SKDL:n kunnanvaltuutettuna. 

Apukka kirjoitti ylioppilaaksi Sodankylän lukiosta 1965 ja valmistui yhteiskuntatieteiden maisteriksi Tampereen yliopistosta 1970. Apukka työskenteli Kittilän taloussihteerinä 1970–1973, Sisä-Savon kansanterveystyön kuntainliiton talouspäällikkönä 1973 ja Sallan kunnansihteerinä 1973–1985, jolloin hän toimi myös väliaikaisena kunnanjohtajana vajaan kahden vuoden ajan. Vuosina 1985–1998 Apukka oli Sodankylän kunnankamreeri, mutta oli suurimman osan ajasta virkavapaalla hoitaessaan kansanedustajan tehtäviään. Hän jätti eduskunnan kesken vaalikauden toukokuussa 1998 siirtyessään Kansaneläkelaitoksen johtajaksi eläkkeelle jääneen Veikko Saarron paikalle. Vasemmistoliitolle jyvitettyä tehtävää hakivat myös Esko Vainionpää ja Marjatta Stenius-Kaukonen. Apukan tilalle kansanedustajaksi nousi Matti Huutola. 

Apukka oli presidentin valitsijamiehenä vuoden 1988 vaalissa. Hän on toiminut myös Sodankylän kunnanvaltuuston puheenjohtajana. Apukka valittiin tauon jälkeen Sodankylän kunnanvaltuustoon jälleen vuoden 2021 kuntavaaleissa. Vuosina 1988–1994 hän toimi SDPL:n puheenjohtajana. Apukka on tunnettu Vasemmistoliiton piireissä taitavana imitaattorina, jonka bravuuri on Uuno Turhapuro.

Eduskunnassa Apukka vaikutti varsinaisena jäsenenä suuressa valiokunnassa (1987–1990), maa- ja metsätalousvaliokunnassa (1987–1990), Valtion vakuusrahaston valtuustossa (1996–1998), Yleisradion hallintoneuvostossa (1996–1998) ja palkkavaltuuskunnassa (1987–1991).

## Perhe
Asko Apukan puoliso on kirjastovirkailija Hilkka Apukka, jonka kanssa hän avioitui vuonna 1967. Heillä on kolme lasta. Myös Hilkka Apukka on toiminut Sodankylän kunnanvaltuutettuna. Heidän tyttärensä viestintäjohtaja Miia Apukka (s. 1968) julkaisi vuonna 2022 isoisästään Eelis Apukasta kertovan dokumenttiromaanin *Itään ja takaisin*.

## Lähteet
Colin McRae Rally

**Colin Mcrae Rally** on Codemastersin kehittämä Colin McRaen nimellä myytävä pelisarja. Ensimmäinen peli julkaistiin vuonna 1998. Sarjan pelejä on julkaistu Windowsille, PlayStationille, PlayStation 2:lle, PlayStation 3:lle, PlayStation Portablelle, Game Boy Advancelle, Xboxille, Xbox 360:lle ja N-Gagelle. Pelien kansikuvat ovat aina vaihdelleet sen mukaan, missä tallissa Colin McRae ajoi pelin teon hetkellä.

## Pelisarjan pelit

* *[[Colin McRae Rally (videopeli)|Colin McRae Rally]]* (1998)
* *[[Colin McRae Rally 2]]* (2000)
* *[[Colin McRae Rally 3]]* (2002)
* *[[Colin McRae Rally 04]]* (2003)
* *[[Colin McRae Rally 2005]]* (2004)
* *[[Colin McRae: Dirt]]* (2007)
* *[[Colin McRae Rally Mac]]*
* *[[Colin McRae: Dirt 2]]* (2009)
* *[[Dirt 3]]* (2011)
* ** (2012)
* *[[Colin McRae Rally (vuoden 2013 videopeli)|Colin McRae Rally]]* (2013)
* *[[Dirt Rally]]* (2015)
* *[[Dirt 4]]* (2017)
* *[[Dirt Rally 2.0]]* (2019)
* *[[Dirt 5]]* (2020)

## Lähteet

## Aiheesta muualla
* Pelisarja MobyGamesissä
Ignati Mošegov

**Ignati Mošegov** () eli **Ignati Mösšeg** (komiksi Игнатий Мöсшег; 1880–1965) oli Suomessa asunut komilaissyntyinen poliittinen emigrantti sekä komien historian ja kulttuurin tutkija.

Mošegov syntyi Venäjällä nykyisen Permin Komin Kotšovon piirin Durovon kylässä. Koulunkäynnin jälkeen hän opiskeli Birskin opettajaseminaarissa ja työskenteli sitten Pistogin kylässä opettajana. Vuonna 1912 Mošegovista tuli maanmittari. Vuonna 1914 hänet kutsuttiin Venäjän keisarilliseen armeijaan ja vuonna 1916 hän valmistui vänrikiksi Taškentin sotakoulusta. Samana vuonna hänet lähetettiin rintamalle, jossa hän ensin haavoittui ja myöhemmin joutui vangiksi.

Venäjälle palattuaan Mošegov joutui puna-armeijaan. Sieltä hän karkasi kotiseudulleen, jossa hänet otettiin vuorostaan Koltšakin valkoiseen armeijaan. Tomskissa Mošegov jäi punaisten vangiksi ja joutui jälleen puna-armeijaan. Vuonna 1920 hän pakeni Viroon. Siellä hän tutustui Tarton rauhanneuvotteluihin osallistuneisiin suomalaisiin sekä professori Lauri Kettuseen. Samana vuonna Mošegov muutti Suomeen.

1920–1930-luvuilla Mošegov tutki Helsingissä komien historiaa, kieltä ja kulttuuria. Hän julkaisi useita Neuvostoliiton vähemmistökansoja käsitteleviä pamfletteja. Mošegovin artikkeleita ilmestyi myös syktyvkarilaisessa *Komi mu* -aikakauskirjassa. Vuosina 1921, 1924 ja 1931 hän osallistui komien edustajana suomalais-ugrilaisiin maailmankonferensseihin.

Sodan jälkeen Mošegov toimi Helsingissä kirjakauppiaana. Hän omisti Kaisaniemenkatu 13:ssa sijainneen Kirjakauppa Oman, joka oli perustettu vuonna 1934 nimellä Opettajain Kirjakauppa Oy. Kaupan yhteydessä toimi myös kirjapaino ja kustantamo, myös Kaisaniemen kirjakaupan.

Mošegovin Suomessa vuonna 1924 ilmestynyt muistelmateos *Idän hiidenkattilassa* julkaistiin vuonna 1992 komiksi käännettynä syktyvkarilaisessa Voivyv kodźuv -kirjallisuuslehdessä.

Mošegovin tutkimusaineistoa on Suomalais-Ugrilaisen Seuran tutkimusarkistossa nimellä I. Mössheg.

## Suomennetut teokset
Teoksiin on merkitty tekijänimi vaihtelevissa muodoissa:

* I. Mõssheg: *Totuus bolshevismista: heimokansalaisen, puna-armeijasta Suomeen paenneen syrjäänin kuvaus kokemuksistaan*. Helsinki: Otava, 1922.
* I. Mössheg: *Idän hiidenkattilassa: erään syrjääniläisen muistelmat*. Jyväskylä: K. J. Gummerus, 1924.
* I. Moššeg: *Hätähuuto kansojen vankilasta [I]*. Helsinki: Otava, 1930.
* I. Moššeg: *Hätähuuto kansojen vankilasta II: Komikansan menneisyys ja sen nykyiset olot*. Helsinki: Otava, 1931.
* J. O Mosseg: *Tunnetteko salaperäistä Venäjää? 1. Ovatko mainehikkaat bjarmialaiset kuolleet?* Helsinki, Tekijä, 1939.
* J. O. M.: *Sankari Pera: (syrjääniläinen tarina)*. Helsinki, Tekijä, 1939.

## Lähteet
Colin McRae Rally (videopeli)

**Colin McRae Rally** on Codemastersin kehittämä ja julkaisema ajopeli. Peli on julkaistu vuonna  PlayStationille ja Windowsille.

Peli on *[[Colin McRae Rally]]* -sarjan ensimmäinen peli. 

## Pelaaminen
Pelissä on oikeita autoja ja kuljettajia MM-rallikaudelta 1998, muttei sisältänyt lainkaan Suomen rallia. Se sisällytettiin pelin jatko-osassa *[[Colin McRae Rally 2]]*. Peli sisältää seuraavat rallit: Uusi-Seelanti, Kreikka, Monte Carlo, Australia, Ruotsi, Korsika, Indonesia ja Iso-Britannia. Seuraavissa ralleissa on Super Special -erikoiskokeet: Kreikka, Australia, Korsika ja Iso-Britannia. Erikoiskokeiden määrä on 52 kpl.

## Kehitys
Pelin tuottaja Guy Wilday on sanonut pelin perustuneen *[[Sega Rally]]n* auton käsittelylle. Kaikki peliä pelanneet pitivät auton käytöksestä erilaisilla pinnoilla ja etenkin auton luisumisesta löysällä soralla.

## Julkaisut
Pelin kansikuvasta on olemassa kaksi erilaista versiota, ensimmäisessä McRae on ilman kypärää ja Subarussa ei näy muuta kuin väri, toisessa McRae on kypärän kanssa ja Imprezassa on mainokset.

## Lähteet

## Aiheesta muualla
* 
* Colin McRae Rally (PC) – MBnet Pelihalli
Ashley Lilley

**Ashley Lilley** (s. 29. tammikuuta 1986 Rothesay, Isle of Mute, Skotlanti) on skotlantilainen näyttelijä. Hän näytteli vuonna 2008 ruotsalaisyhtye Abban musiikkiin perustuvassa *[[Mamma Mia! (elokuva)|Mamma Mia!]]* -elokuvassa, jossa hän esitti Sophien (Amanda Seyfried) lapsuudenystävää Alia.
Tangokuningatar ja kuningas

**Tangokuningatar ja kuningas** on musiikkialbumi, joka julkaistiin 1989, kun Risto Nevalasta ja Arja Korisevasta oli tullut tangokuninkaallisia Seinäjoen tangomarkkinoilla samana vuonna. Orkesterina levyllä toimii Antti Vainion johtama *[[Seinäjoen Orkesteri]] -*niminen kokoonpano. Albumista on myös saatavilla vinyylilevy-painos.  

Samannimisiä albumeita on julkaistu muinakin vuosina samalla idealla, eli kulloisenkin vuoden tangokuninkaalliset esiintyvät levyillä, esimerkiksi Kaija Pohjola ja Jaakko Mäkynen (1991) sekä Eija Kantola ja Mika Pohjonen (1992).

## Kappaleet
Sivu A

# Rannalla (Arja Koriseva) - 3'53
# Sinun kanssasi tähtisilmä (Arja Koriseva) - 2'37
# Siks oon mä suruinen (Arja Koriseva) - 3'18
# Desiree (Risto Nevala) - 3'14
# Mustalaisviulu (*Romany Violin*) (Risto Nevala) - 2'44
# Sinitaivas (*Blauer Himmel*) (Risto Nevala) - 4'03

Sivu B

# Sä et kyyneltä nää (Risto Nevala) - 3'06
# Hurmio (*Ecstasy*) (Risto Nevala) - 3'23
# Lapsuusmuistoja (Risto Nevala) - 3'27
# Kultaiset korvarenkaat (*Golden Earrings*) (Arja Koriseva) - 2'57
# Kylmät huulet (*Tango Roulette*) (Arja Koriseva) - 2'25
# Vie meidät rakkauteen (*Tango d’Amour*) (Arja Koriseva) - 3'30

## Lähteet

## Aiheesta muualla
* Tangomarkkinoiden julkaisuja
Kullaan vaakuna

**Kullaan kunnanvaakuna** on saanut aiheensa kunnan alueella tapahtuneesta raudantuotannosta Leineperin ruukissa. Raudan symboli, painanteinen pilvikoro ja miilu viittaavat miilunpolttoon, jolla tuotettiin ruukissa tarvittava sysi.

Vaakunan on suunnitellut Gustaf von Numers, ja se vahvistettiin käyttöön 26. syyskuuta 1950. Vaakunan selitys on ”hopeisessa kentässä punainen, peittämätön pystyyn ladottu sysimiilu, sen yläpuolella painanteisen pilvikoron rajoittama musta yliskenttä (lakio), jossa raudanmerkki ja sen kummallakin puolella kuusisakarainen tähti; kaikki hopeaa”. Vaakuna muuttui epäviralliseksi kotiseutuvaakunaksi vuonna 2005 Kullaan liityttyä osaksi Ulvilan kaupunkia.

## Lähteet
*
Inka Henelius

**Inka Marika Henelius** (s. 14. helmikuuta 1979 Lappeenranta) on suomalainen urheilutoimittaja. Hän on koulutukseltaan medianomi.

Henelius on toiminut vuodesta 2003 uutistenlukijana ja urheilutoimittajana Ylellä. Hän on aiemmin työskennellyt maakuntalehti ''Etelä-Saimaassa'' ja STT:llä. Henelius on harrastanut muun muassa koripalloa ja ratsastusta. Hänen kasvattajaseuransa koripallossa on Catz, ja kaudella 2008–2009 hän pelasi Pantterit/WB:ssä.

Henelius on vieraillut muutamissa televisio-ohjelmissa, kuten *[[Uutisvuoto]]* ja ''Se on siinä''.

## Yksityiselämä

Henelius on naimisissa ex-jalkapalloilija, tv-ohjaaja Henri Määtän kanssa. He avioituivat heinäkuussa 2012 Porvoon tuomiokirkossa ja asuvat omakotitalossa Porvoossa.

## Lähteet
Iibishaikarat

**Iibishaikarat** (*Mycteria*) on kattohaikaroiden heimoon kuuluva lintusuku.

## Iibishaikarojen (''Mycteria'') sukuun kuuluvia lajeja
* Aasianiibishaikara (*Mycteria leucocephala*)
* Afrikaniibishaikara (*Mycteria ibis*)
* Amerikaniibishaikara (*Mycteria americana*)
* Sundaniibishaikara (*Mycteria cinerea*)

## Aiheesta muualla
*BirdLife Suomi ry: Maailman lintujen suomenkieliset nimet 2., uudistettu painos (2006) 
*ITIS: Mycteria
Rachel McDowall

**Rachel McDowall** (s. 4. lokakuuta 1984 Whiston, Merseyside, Englanti) on englantilainen näyttelijä. Hän näytteli vuonna 2008 ruotsalaisbändi Abban musiikkiin perustuvassa ''Mamma Mia!'' -elokuvassa, jossa hän esitti Sophien lapsuudenystävää Lisaa. Lisäksi McDowall on näytellyt muun muassa ''007 Quantum of Solace'' -elokuvassa.
Pitkärannan sellutehdas

**Pitkärannan sellutehdas** (, entinen ) on Venäjällä Laatokan pohjoisrannalla Pitkärannan kaupungin Pusunsaaressa sijaitseva sellutehdas. 

## Tuotanto
Tehtaan kapasiteetti on noin 110 000 tonnia vuodessa sulfaattiselluloosaa - valkaisematonta havusellua (UKP). Tehtaan tuotantoa käytetään erityisesti erilaisissa sähköteknisissä papereissa, joiden erikoissellulaaduissa tehdas lukeutuu johtavien valmistajien joukkoon.  Lisäksi tehdas valmistaa erikoissellulaatuja, joita käytetään kuitusementin valmistuksessa sekä yleiskäyttöisempää sellulaatua erilaisiin papereihin ja pakkauskartonkeihin. Pitkärannan sellutehtaalla on noin 860 työntekijää (2024).

Sivutuotteina tehdas valmistaa esimerkiksi rasvahappoja ja tislattua mäntyöljyä, joita käytetään maaliteollisuudessa.
Puhdistettua mäntysulfaattitärpättiä on suunniteltu käytettäväksi raaka-aineena maali- ja hajuvesiteollisuudessa sekä lääketieteellisessä käytössä. 

## Historia Suomen aikana
Suomalainen, norjalaistaustainen Diesen Wood osti vuonna 1920 Laatokan rannalla sijainneen sahan ja rakensi sen lähelle Pusunsaarelle selluloosatehtaan vuonna 1921. Diesen Wood ja sen tytäryhtiö *Oy Pitkäranta Bruk Ab* olivat 1920-luvulla yhdessä suurin ulkomainen metsänomistaja Suomessa. Yhtiöt omistivat noin 56 000 hehtaaria metsää Laatokan ympäristössä ja Viipurin seudulla.

Ennen rautatien valmistumista 1930-luvulla yhtiön tuotteet kuljetettiin kesällä vesitse Laatokan ja Nevan kautta ja talvella hevosilla Sortavalaan ja Lahdenpohjaan. Rautatie valmistui Pitkärantaan vuonna 1932 ja yhtiön selluloosatehdasta uudistettiin sen jälkeen voimakkaasti. 1930-luvulla yhtiö joutui taloudellisiin vaikeuksiin ja siirtyi sitä rahoittaneen Kansallis-Osake-Pankin hallintaan.

Talvisodan jälkeen yhtiön Pitkärannassa olleet laitokset jäivät Neuvostoliiton haltuun. Diesen Wood-yhtiö poistettiin osakeyhtiörekisteristä vuonna 1948.

## Lähteet

## Aiheesta muualla
*Целлюлозный завод Питкяранта ООО "ГК-Гранд" Pitkärannan sellutehtaan kotisivut 
*Pitkyaranta - Pulp plant OOO "RK-Grand" Pitkärannan sellutehtaan kotisivut
Kai Curry-Lindahl

**Kai Curry-Lindahl** (10. toukokuuta 1917 Tukholma – 5. joulukuuta 1990) oli ruotsalainen eläintieteilijä ja luonnonsuojelija.

Curry-Lindahl opiskeli Lundin yliopistossa ja Uppsalan yliopistossa, jossa hän väitteli filosofian tohtoriksi. Vuosina 1945–1953 hän toimi Ruotsin luonnonsuojeluliiton toiminnanjohtajana. Hän oli Skansenin luonnonhistoriallisen osaston johtaja 1953–1974. Hän toimi vierailevana professorina Kalifornian yliopistossa Berkeleyssä vuosina 1974 ja 1983 sekä Guelphin yliopistossa Ontariossa 1974 ja 1978. Tukholman yliopistossa hän luennoi 1966–1969.

Curry-Lindahlin kirjallinen tuotanto käsitti yli 600 tieteellistä artikkelia ja toista sataa kirjaa, joiden aihepiiri liikkui linnuissa ja muissa selkärankaisissa, ekologiassa, kansallispuistoissa ja luonnonvarojen suojelussa. Hän toimitti *Acta Vertebratica*a 1957–1969.

Viimeiset 20 vuotta Curry-Lindahl toimi aktiivisesti YK:n alaisissa järjestöissä (FAO, UNESCO ja UNEP) Afrikassa, missä hän toimi konsulttina ja neuvonantajana 35 maassa Nairobin toimistostaan käsin. Samaan aikaan hän toimi myös Ruotsin hallituksen neuvonantajana ympäristöasioissa. Hän oli joko virkailijana tai johtokunnan jäsenenä Kansainvälisessä luonnonsuojeluliitossa (IUCN), Kansainvälisessä lintujensuojeluneuvostossa (ICPB), The Fauna Preservation Societyssa, The International Waterfowl Research Bureaussa, Maailman luonnonsäätiössä (WWF) ynnä muissa järjestöissä.

Kai Curry-Lindahl ja Anne Van der Voordt avioituivat 3. syyskuuta 1947. Heille syntyi kaksi tyttöä, Brigitte ja Edithe, ja poika Robin.

## Teoksia
* *Djuren och människan i svensk natur*, Tukholma (1955)
* *Några djurarters utbredning – djurgeografi*, Tukholma (1957)
* *Våra Fåglar i Norden*, neljä osaa (1959–1963)
* *Skogar och djur*, Tukholma (1961)
* *Maailman luonto – Eurooppa* (1967)
* *Europas natur*, Tukholma (1971)
* *National Parks of the World*, yhdessä J.-P. Harroyn kanssa (1972)
* *Fjällämmel – en artmonografi*, Bonnier. Tukholma (1975) 
* *Hird Migration in Africa: movements between six continents*, kaksi osaa (1981)
* *Låt dem leva. De utrotningshotade djuren världen över*, Tukholma (1982)
* *Våra fiskar*, Tukholma (1985)
* *Däggdjur, groddjur & kräldjur*, Tukholma (1988).

## Lähteet
* Muistokirjoitus (''The Auk'' vol. 108, Gustav A. Swanson)
Jonas Hemming

**Jonas Hemming** (s. 3. helmikuuta 1970) on entinen suomalainen jääkiekkoilija ja nykyinen valmentaja. Hemming on pelannut pelannut SM-liigaa ja edustanut Suomea nuorten MM-kisoissa. Hemming oli jo juniorivuosina lupaus kun hän pääsi jo juniori-ikäisenä Sportin edustusjoukkueeseen. Hemming pelasi vuodet 1986–1991 Vaasassa josta hän siirtyi pelaamaan SM-liigaan HPK:hon ja Jokipoikiin. Hemming on sen jälkeenkin pelannut pääsarjatasolla muun muassa SaiPassa ja myös ulkomailla. 

Hemming toimi Lapuan Virkiän valmentajana kaudella 2008–2009. Kaudelle 2009–2010 Hemming palasi Vaasaan ja vastaanotti A-nuorten SM-Liigaan nousseen Vaasan Sportin A-junioreiden valmennuspestin.

## Lähteet
David Frost

**David Paradine Frost** (7. huhtikuuta 1939 Tenterden, Kent, Englanti – 31. elokuuta 2013) oli englantilainen journalisti ja televisioesiintyjä, joka tunnettiin niin poliittisen TV-satiirin pioneerina kuin poliittisten vaikuttajien haastatteluistakin. Vuonna 2009 hän isännöi *[[Frost Over the World]]* -ohjelmaa Al Jazeeran englanninkielisellä kanavalla.

Frostin tekemästä Yhdysvaltain presidentin Richard Nixonin haastattelusta tehtiin vuonna 2008 ilmestynyt Ron Howardin ohjaama poliittinen draamaelokuva *[[Frost/Nixon]]*. Siinä Frostia esitti Michael Sheen.

Frost kuoli elokuussa 2013 sydänkohtaukseen 74-vuotiaana M/S ''Queen Elizabeth'' -laivalla, Välimerellä, jolla hän oli luennoimassa.

## Teoksia
* Frost, David – Shea, Michael (1986). *The Rich Tide: Men, Women, Ideas and Their Transatlantic Impact*. London, Collins.
* Frost, David (1993). *An Autobiography. Part 1: From Congregations to Audiences*.
* Frost, David (2007). *Frost/Nixon*.

## Lähteet

## Aiheesta muualla

*BBC News Profile of David Frost 
*The Frost/Nixon Interviews Site 
*TV Cream on Paradine Productions  
*David Frost Interview with Benazir Bhutto 
*David Frost interviews a child soldier and John Pilger
Kryogeniikka

**Kryogeniikka** eli **kylmäfysiikka** on fysiikan alue, joka tutkii matalien lämpötilojen (alle –150 °C eli 123 K) tuottamista ja materiaalien käyttäytymistä matalissa lämpötiloissa. **Kryotekniikka** on yhdistävä termi kaikille niille tekniikan sovelluksille, joissa toimitaan kryoalueen lämpötiloissa. **Kryo-**sanaa voidaan käyttää etuliitteenä, kun halutaan tuoda esille, että kyseisessä sovelluksessa käytetään alhaisia lämpötiloja.

Sana *kryo* tai *kryos* (κρύο) on peräisin kreikan kielestä ja tarkoittaa jääkylmää.

Kryoalueen lämpötiloihin päästään kompressori-lauhdutintekniikalla. Nestemäinen typpi, happi ja argon valmistetaan tislaamalla ilmasta, joka on puristettu ja jäähdytetty –194 °C:n lämpötilaan. Tislauskolonnissa nestemäisestä ilmasta kaasuuntuu ensin typpi –196 °C asteessa, sitten argon –186 °C asteessa ja happi viimeisenä –183 °C lämmössä. Ilmasta tislaamalla saadaan myös jonkin verran muita jalokaasuja, kuten neonia. Heliumia syntyy jatkuvasti maaperässä radioaktiivisten materiaalien alfahajoamisessa ja se rikastuu maakaasuun. Helium tuotetaankin pääasiassa maakaasusta suodattamalla. Useissa kryotekniikan sovelluksissa haluttu kylmälämpötila saavutetaan käyttämällä nestemäistä typpeä.

Kryopumppu on tyhjiötekniikassa käytetty pumppu. Ennen kuin kryopumppua voidaan käyttää vakuumiastia pumpataan mekaanisella pumpulla 1 mbar tai alempiin paineisiin. Tämän jälkeen käynnistetään kryopumppu, jonka atomeja jäädyttämällä keräävä pinta jäähtyy –230 °C:n lämpötilaan. Kryopumpulla päästään hyvin alhaisiin paineisiin.

## Katso myös
*Kryoniikka
*Kylmäkuivaus
*Kryogeeninen ajoaine
*Nestevety
*Suprajohde
*Supraneste
*Huippukylmähoito

## Lähteet

## Aiheesta muualla
This Land Is Your Land

"**This Land Is Your Land**" (1940) on yksi Yhdysvaltain tunnetuimmista folk-kappaleista, jonka alkuperäinen esittäjä ja kirjoittaja oli Woody Guthrie. Kappaletta on kuvailtu rakkauden osoitukseksi Yhdysvalloille. Kappale oli alun perin sosialistinen vastaisku uskonnollis-isänmaalliselle iskelmälle ”God Bless America”. Woody Guthrie itse muunteli sanoitusta jonkin verran useita kertoja.

Yhdysvaltain kongressin kirjasto valitsi vuonna 2002 kappaleen National Recording Registryyn.

## Sanoitukset
Vuoden 1944 sanoituksen ensimmäinen kappale (kertosäe) englanniksi:

 
Kertosäkeen suomennos Ilpo Saunion kirjassa:

## Lähteet
Hagalundin kartano

**Hagalundin kartano** (ruots. *Hagalund gård*) on kartano Espoossa Tapiolan ja Otaniemen alueella. Sen ovat omistaneet von Wrightit, von Numersit, Sinebrychoffit ja Grahnit.

Kartanon historia alkaa 1540-luvulta. Päärakennus on 1800-luvun alkupuolelta, sen on rakennuttanut Carl Johan von Numers. Vuodesta 1857 kartanon omisti Pavel Sinebrychoff. 1920-luvulla se siirtyi hänen poikansa Paul Sinebrychoffin lesken Fanny Sinebrychoffin veljenpojalle Arne Grahnille. 1950-luvulla kartanon laajat maat muutettiin asuinalueeksi, johon tehtiin Tapiola ja osa Otaniemestä.

Kartanon rakennuksista on jäljellä päärakennus ja kolme vanhaa asuin- ja talousrakennusta Otaniemessä Aalto-yliopiston kampusalueen yhteydessä. Kartanon talleilla toimii Tapiolan ratsastuskoulu.

Hagalundin kartanon historia liittyy myös Otnäsin kartanon historiaan.

## Lähteet